বিলের পানি সাধারণত স্থির থাকে। বদ্ধভাবে থাকে। আবদ্ধ থাকে। কিন্তু চলন বিলের পানি উৎপত্তিগতভাবেই আবদ্ধ বা বদ্ধ বা স্থির নয়। নদীর স্রোতের মত গতিশীল। এক সময় এর রূপ ছিল খুবই ভয়ঙ্কর। চলন বিলকে খরস্রোতা বিল বললে ভুল বলা হবে না। যদিও বর্তমান সময়ে রেললাইন হাইওয়ে সড়ক, মাঠ, ব্রিজ, কালভার্ট নির্মাণের ফলে এর স্রোতের পরিমাণ কমেছে, তবুও বর্ষার সময় এ বিলের স্রোত ব্যাপক আকার ধারণ করে। যেহেতু এ বিলের পানি স্থির নয় চলনশীল। নদীর স্রোতের ন্যায় প্রবহমান। সে কারণে এ বিলকে চলন বিল বলে। আবার অন্য দিক দিয়ে দেখলেও এর নামকরণের সার্থকতা পাওয়া যাবে। যেমন- প্রতি বছর চলন বিলে পানি এসে প্লাবিত করে এবং পানিসম্পদে ভরপুর হয়ে ওঠে। আবার শুকনো মৌসুমে চাষাবাদ কার্যক্রম ব্যাপকভাবে শুরু হয়। এ ধারাটিও চলমান। যে কারণেও এটিকে চলন বিল বলা হয়ে থাকে।